cyanic-selkie/wikianc huggingface dataset:
গাংনী উপজেলা
অবস্থান ও আয়তন
এই উপজেলার উত্তরে কুষ্টিয়া জেলার দৌলতপুর উপজেলা, দক্ষিণে চুয়াডাঙ্গা জেলার আলমডাঙ্গা উপজেলা ও মেহেরপুর সদর উপজেলা, পূর্বে কুষ্টিয়া জেলার দৌলতপুর উপজেলা, চুয়াডাঙ্গা জেলার আলমডাঙ্গা উপজেলা ও কুষ্টিয়া জেলার মিরপুর উপজেলা, পশ্চিমে মেহেরপুর সদর উপজেলা ও ভারতের পশ্চিমবঙ্গ।
প্রশাসনিক এলাকা
উপজেলার মোট আয়তন ৩৪৪.৪৭ বর্গ কিলোমিটার। এটি ১টি থানা, ১টি পৌরসভা (গ শ্রেণীর), ৯টি ইউনিয়ন, ১৩টি মহল্লা, ০৯টি ইউনিয়ন, ১০৩টি মৌজা, ১৪৩ টি গ্রাম নিয়ে গঠিত।
জনসংখ্যার উপাত্ত
মোট জনসংখ্যা ২,৯৯,৬০৭ জন।পুরুষ ১,৪৮,২৫০ জন ও মহিলাঃ১,৩৭,৯১৯ জন। (সুত্রঃ গাংনী উপজেলা প্রশাসন ২০১৮-০১-৩১)
শিক্ষা
শিক্ষার হার ৪২.২% (পুরুষ ৪২.৭% ও মহিলাঃ ৪১.৭%)।
নদীসমূহ
গাংনী উপজেলায় ৩টি নদী রয়েছে। নদীগুলো হচ্ছে ভৈরব নদী, হিশনা-ঝাঞ্চা নদী এবং কাজলা নদী।
উল্লেখযোগ্য ব্যক্তি
মুন্সি শেখ জমিরউদ্দিনঃ উপমহাদেশের প্রখ্যাত ইসলাম প্রচারক সমাজ সেবক। রাজনৈতিক ভাবে মুসলমানদের হৃত গৌরব তথা ভারতবর্ষের স্বাধীনতা পুনরুদ্ধারের জন্য ইসলামের গৌরবময় ঐতিহ্যচেতনাপুষ্ট মুসলমান চিন্তানায়কদের সমন্বয়ে গড়ে ওঠা খেলাফত আন্দোলনে মেহেরপুরের গাংনী উপজেলার গাঁড়াডোব নিবাসী বিখ্যাত ইসলামী চিন্তাবিদ মুন্‌শী জমিরউদ্দিন বিদ্যাবিনোদ এ আন্দোলনের একজন সক্রিয় কর্মী ছিলেন। তারঁ সম্পর্কে আর কিছু জানা নাই।
কাজী শহীদুন নবী
কাজী শহীদুন নবী (কেএস নবী নামে পরিচিত) একজন বাংলাদেশী আইনজীবী যিনি ১৯৯৬ সাল থেকে ১৯৯৮ সাল পর্যন্ত বাংলাদেশের অ্যাটর্নি জেনারেল হিসাবে দায়িত্ব পালন করেছেন।
জন্ম ও প্রাথমিক জীবন
কাজী শহীদুন নবীর জন্ম তার গ্রামের বাড়ি মুন্সীগঞ্জ জেলার শ্রীনগর থানার ষোলঘর এলাকার কাজী বাড়িতে।
পেশা
কাজী শহীদুন নবীকে ১৯৬১ সালে লন্ডনের লিংকন ইন বারে থেকে ডেকে আনা হয়েছিল। তিনি ঢাকা সেন্ট্রাল ল' কলেজের অনুষদ হিসাবে দায়িত্ব পালন করেছিলেন। ১৯৬৫ সালের ৮ ফেব্রুয়ারি সুপ্রিম কোর্ট আইনজীবী সমিতির সদস্যপদ গ্রহণ করেন। ১৯৮৬ সালে তিনি বাংলাদেশ সুপ্রিম কোর্টে যোগ দেন।
১৯৯৯ সালে তিনি চলচ্চিত্র অভিনেতা সোহেল চৌধুরী হত্যার সাথে জড়িত, বিদেশে সরকারী গোপনতথ্য এবং দলিল সরবরাহ ও নারী পাচারের অভিযোগে বাংলাদেশী ব্যবসায়ী আজিজ মোহাম্মদ ভাই পুলিশ স্পেশাল ব্রাঞ্চ কর্তৃক গ্রেপ্তারের পরে তার আইনজীবী হিসাবে দায়িত্ব পালন করেছিলেন।
ব্যক্তিগত জীবন
কাজী শহীদুন নবী বাংলাদেশ জাতীয় সংসদের প্রাক্তন স্পিকার হুমায়ুন রশিদ চৌধুরীর কাজিনের ছেলে। তার বড় ছেলে কাজী রেহান নবী।
মৃত্যু
৮ জুলাই ২০১৮ সালে তিনি মারা যান। এরপর বনানী কবরস্থানে তাকে দাফন করা হয়। মৃত্যুকালে তার বয়স হয়েছিল ৭৮ বছর। তিনি দুই ছেলে ও এক মেয়েসহ অসংখ্য গুণগ্রাহী রেখে গেছেন।
দয়ারামপুর জমিদার বাড়ি
দয়ারামপুর জমিদার বাড়ি বাংলাদেশ এর নাটোর জেলার বাগাতিপাড়া উপজেলার দয়ারামপুর নামক স্থানে অবস্থিত এক ঐতিহাসিক জমিদার বাড়ি। যা স্থানীয়দের কাছে দয়ারামপুর রাজবাড়ি ও শরৎচন্দ্র রায়ের জমিদার বাড়ি নামে পরিচিত। তবে বাংলাদেশ স্বাধীন হওয়ার পর থেকে এই জমিদার বাড়িটি বাংলাদেশ সেনাবাহিনীর সেনানিবাস হিসেবে ব্যবহৃত হচ্ছে। তাই এর আরেক নাম হচ্ছে কাদিরাবাদ সেনানিবাস।
ইতিহাস
দয়ারামপুর জমিদার বংশধররা দিঘাপতিয়া জমিদার বংশধরদের উত্তসূরী। মূলত এই দয়ারামপুর এলাকার নামকরণ করা হয়েছে দিঘাপতিয়া জমিদার বংশের গোড়াপত্তনকারী দয়ারামের নামানুসারেই। দিঘাপতিয়া জমিদার বংশের প্রমদানাথ রায় যখন দিঘাপতিয়া জমিদারীর দায়িত্ব গ্রহণ করেন। তখন তিনি তার তিন সন্তানদের জন্য বর্তমান নাটোর জেলার বাগাতিপাড়া উপজেলার দয়ারামপুর নামক এলাকায় পূর্বের নন্দিকুজায় বড়াল নদীর তীরে একটি বাড়ি নির্মাণ করেন। যা তখন দিঘাপতিয়া জুনিয়র রাজ দয়ারামপুর এস্টেটস নামে প্রতিষ্ঠিত হয়। পরবর্তীতে এই বাড়িটিই এলাকার নামানুসারে দয়ারামপুর জমিদার বাড়ি বা দয়ারামপুর রাজবাড়ি নামে পরিচিতি লাভ করে। প্রথম জমিদার হিসেবে কুমার বসন্ত কুমার রায় ছিলেন উক্ত জমিদার বাড়ির জমিদার। এই জমিদার বাড়ির শেষ জমিদার ছিলেন শ্রী বাবু শরৎচন্দ্র রায়। জমিদারী প্রথা বিলুপ্তির আগ পর্যন্ত তিনি এখানে শেষ জমিদার হিসেবে বসবাস করেন। তাই অনেকের কাছে এই বাড়িটি তার নামেও বেশ পরিচিত।
বর্তমান অবস্থা
জমিদার বাড়িটি এখন বাংলাদেশ সেনাবাহিনীর সেনানিবাস হিসেবে ব্যবহৃত হচ্ছে। যা ১৯৭৪ সাল হতে সেনানিবাস হিসেবে আত্মপ্রকাশ করে। পরবর্তীতে মুক্তিযুদ্ধে শহীদ হওয়া বীর সৈনিক আব্দুল কাদেরের নামানুসারে উক্ত সেনানিবাসের নামকরণ করা হয় কাদিরাবাদ সেনানিবাস।
আজিজ মোহাম্মদ ভাই
আজিজ মোহাম্মদ ভাই একজন বাংলাদেশী ব্যবসায়ী। তিনি হত্যা ও মাদক পাচারসহ বেশ কয়েকটি গুরুতর অপরাধে জড়িত ছিলেন বলে অভিযোগ রয়েছে। ৫০টির মত চলচ্চিত্র প্রযোজনা করেছেন তিনি।
জীবনী
১৯৪৭ এ দেশভাগের পর তাদের পরিবার ভারতের গুজরাত থেকে বাংলাদেশে আসে। তাদের পরিবার মূলত পারস্য বংশোদ্ভুত। তারা ‘বাহাইয়ান’ সম্প্রদায়ের লোক। ‘বাহাইয়ান’ কে সংক্ষেপে ‘বাহাই’ বলা হয়। উপমহাদেশের উচ্চারণে এই ‘বাহাই’ পরবর্তীতে ‘ভাই’ হয়ে যায়। ধনাঢ্য এই পরিবার পুরান ঢাকায় বসবাস শুরু করে। ১৯৬২ সালে আজিজ মোহম্মদ ভাইয়ের জন্ম হয় আরমানিটোলায়। আজিজ মোহাম্মদ ভাই তিন দশকেরও বেশি সময় ধরে ইস্পাত প্রযোজকের পরিচালনায় সক্রিয়ভাবে নিযুক্ত ছিলেন। তিনি সার্ক চেম্বার অফ কমার্সের আজীবন সদস্য। অলিম্পিক ব্যাটারী, অলিম্পিক বলপেন, অলিম্পিক ব্রেড ও বিস্কুট, এমবি ফার্মাসিটিউক্যাল, এমবি ফিল্ম ইত্যাদি প্রতিষ্ঠানের মালিক আজিজ মোহাম্মদ ভাই। এছাড়াও মালয়েশিয়া, থাইল্যান্ড, হংকং, সিঙ্গাপুরে রয়েছে তার হোটেল ও রিসোর্ট ব্যবসা। মাদক ব্যাবসার সাথে তার জড়িত থাকার প্রমাণও পাওয়া গেছে। তিনি সার্ক চেম্বারের আজীবন সদস্য। মুম্বাই এর ডন দাউদ ইব্রাহিমের সাথে রয়েছে তার ঘনিষ্ঠ সম্পর্ক।
বিতর্ক
আজিজ মোহাম্মদ ভাইকে রাষ্ট্রপতি হুসেন মুহাম্মদ এরশাদের আমলে প্রথম গ্রেপ্তার করা হয়েছিল। তাকে মুক্ত করতে আগা খান, প্রিন্স করিম আগা খান নিজেই বাংলাদেশে এসেছিলেন।
খুনের অভিযোগ
১৯৯৭ সালে জনপ্রিয় চিত্রনায়ক সালমান শাহকে  হত্যা করার অভিযোগ ওঠে তার বিরুদ্ধে। যদিও হত্যাকাণ্ডের সময় থাইল্যান্ডে ছিলেন আজিজ। কিন্তু সেটাকে আত্নহত্যা বলেই প্রচার করা হয়। যদিও সালমান শাহ এর পরিবার ও তার ভক্তদের ধারণা এটা হত্যাকাণ্ড। বর্তমানে আজিজ মোহাম্মদ ভাই সপরিবারে থাইল্যান্ডে থাকেন। সেখান থেকেই ব্যবসা পরিচালনা করেন। তার স্ত্রী নওরিন মোহাম্মদ ভাই দেশে এসে ব্যবসা দেখেন। আরো আছে ২ ছেলে ও ২ মেয়ে। থাইল্যাণ্ডে গেলে বাংলাদেশের মিডিয়া জগতের অনেকেই  আজিজ মোহাম্মদ ভাই এর অতিথেয়তা পান। তার মতো সালমানের স্ত্রী সামিরারও থাইল্যান্ড এ বসবাস সন্দেহকে বাড়িয়েই দেয়। সেই ঘটনা আবার তুমুল আলোচনার ঝড় তুলে সালমানের বিউটিশিয়ান যুক্তরাষ্ট্রে বসবাসকারী রাবেয়া সুলতানা রুবির ফেসবুকে তুলে ধরা এক ভিডিওবার্তায়।
ড্রাগ চার্জ
২০০৭ সালে তাকে ইয়াবা ট্যাবলেট তৈরির জন্য অভিযুক্ত করা হয়। এই একই অপরাধে ২০১৩ সালে তার ভাতিজা আমিন হুদার ৭৯ বছরের জেল হয়েছে। ।
২০১৯ সালের অক্টোবরে ঢাকার গুলশান এলাকায় ব্যবসায়ী আজিজ মোহাম্মদ ভাইয়ের বাড়িতে মাদকবিরোধী অভিযান চালিয়ে মাদ্রকদ্রব্য নিয়ন্ত্রণ অধিদপ্তর মদের বোতল, সীসা ও ক্যাসিনো সামগ্রী উদ্ধার করে। যদিও সেসময় তিনি দেশে ছিলেন না।
মান্দা উপজেলা
মান্দা বাংলাদেশের নওগাঁ জেলার অন্তর্গত একটি উপজেলা।
অবস্থান ও আয়তন
৪১৩.৯৭ বর্গ কি.মি. আয়তন বিশিষ্ট মান্দা উপজেলার উত্তরে মহাদেবপুর উপজেলা, দক্ষিণে রাজশাহী জেলার বাগমারা উপজেলা ও মোহনপুর উপজেলা পূর্বে নওগাঁ সদর উপজেলা, পশ্চিমে নিয়ামতপুর উপজেলা।
প্রশাসনিক এলাকা
মান্দা উপজেলায় মোট ১৪ টি ইউনিয়ন ,২৯৯ টি মৌজা ও ২৮৬ টি গ্রাম রয়েছে।
ইউনিয়ন গুলো হলঃ
ইতিহাস
‘মান্দা’ নামীয় কোন নির্দিষ্ট গ্রাম বা মৌজা না থাকলেও এ নামটি এখানকার কিংবদন্তিতে এক অন্যন্য স্থান জুড়ে আছে। প্রবাদ আছে যে, হিন্দু প্রধান বর্তমানের কসবা মান্দায় (নামান্তরে ঠাকুরমান্দা) যে রঘুনাথ মন্দির আছে, তার সেবাইত ছিলেন জনৈক “মানদাদেবী” এবং পুজারী ছিলেন জনৈক রঘুনাথ। এখানে বহু অলৌকিক ঘটনা ঘটে। এই মানোদা দেবীর কৃপা তথা সেবা লাভের আশায় সমবেত ভক্তগণের ভক্তি ভাবেদেয়া নামে এলাকার নাম হয় (মান্‌দা বা মান্দা)।
জনসংখ্যার উপাত্ত
জনসংখ্যা -৪,০০,৭৮৬ জন , পুরুষ -২,০৪,৪০১ জন , মহিলা- ১,৯৬,৩৮৫ জন ।
অর্থনীতি
মান্দার অর্থনীতি প্রধানত কৃষি নির্ভর।
চেঙ্গিজ খান
চেঙ্গিজ খান (মঙ্গোলীয়: Чингис Хаан আ-ধ্ব-ব: [], ), (১১৬২ –আগস্ট ১৮, ১২২৭) প্রধান মঙ্গোল রাজনৈতিক ও সামরিক নেতা বা মহান খান, ইতিহাসেও তিনি অন্যতম বিখ্যাত সেনাধ্যক্ষ ও সেনাপতি। জন্মসূত্রে তার নাম ছিল তেমুজিন (মঙ্গোলীয়: Тэмүжин থেমুচিং)। তিনি মঙ্গোল গোষ্ঠীগুলোকে একত্রিত করে মঙ্গোল সাম্রাজ্যের (Екэ Монгол Улус; ১২০৬ - ১৩৬৮) গোড়াপত্তন করেন। নিকট ইতিহাসে এটিই ছিল পৃথিবীর সর্ববৃহৎ সম্রাজ্য। তিনি মঙ্গোলিয়ার বোরজিগিন বংশে জন্ম নিয়েছিলেন। এক সাধারণ গোত্রপতি থেকে নিজ নেতৃত্বগুণে বিশাল সেনাবাহিনী তৈরি করেন।যদিও বিশ্বের কিছু অঞ্চলে চেঙ্গিজ খান অতি নির্মম ও রক্তপিপাসু বিজেতা হিসেবে চিহ্নিত তথাপি মঙ্গোলিয়ায় তিনি বিশিষ্ট ব্যক্তি হিসেবে সম্মানিত ও সকলের ভালোবাসার পাত্র। তাকে মঙ্গোল জাতির পিতা বলা হয়ে থাকে। একজন খান হিসেবে অধিষ্ঠিত হওয়ার পূর্বে চেঙ্গিস পূর্ব ও মধ্য মঙ্গলিয়ার অনেকগুলো যাযাবর জাতিগোষ্ঠীকে একটি সাধারণ সামাজিক পরিচয়ের অধীনে একত্রিত করেন। এই সামাজিক পরিচয়টি ছিল মঙ্গোল।
নাম এবং পদবি
চেঙ্গিস খান হল একটি সম্মানসূচক উপাধি যার অর্থ "সর্বজনীন শাসক" যা খানের প্রাক-বিদ্যমান উপাধির একটি বৃদ্ধির প্রতিনিধিত্ব করে যা মঙ্গোলিয়ান ভাষায় একটি বংশ প্রধানকে বোঝাতে ব্যবহৃত হয়। শব্দটিকে "চেঙ্গিস" শব্দটি তুর্কি শব্দ " তেঙ্গিজ " থেকে উদ্ভূত বলে মনে করা হয়, যার অর্থ সমুদ্র, সম্মানসূচক উপাধিটিকে আক্ষরিক অর্থে "সামুদ্রিক শাসক" করে তোলে, তবে তেমুজিনের শাসনের সর্বজনীনতা বা সামগ্রিকতার রূপক হিসাবে আরও বিস্তৃতভাবে বোঝা যায়। একটি মঙ্গোল দৃষ্টিকোণ।
পত্নীতলা উপজেলা
পত্নীতলা উপজেলা বাংলাদেশের নওগাঁ জেলার অন্তর্গত একটি উপজেলা।
ইতিহাস
১৭৯৩ সালে পত্নীতলা অবিভক্ত দিনাজপুর জেলার থানা হিসেবে প্রতিষ্ঠিত হয়।
পত্নীতলা থানা ইতিপূর্বে পশ্চিম দিনাজপুর জেলার অন্তর্গত ছিল। ১৯১৮ সালের ১৯ ফেব্রুয়ারি ৭৩৬ জে নং সরকারী প্রজ্ঞাপনের মাধ্যমে পত্নীতলা থানার উত্তর পূর্বাঞ্চল নিয়ে প্রতিষ্ঠিত হয়েছিল ধামইরহাট থানা গঠিত হয়। একই বছর অর্থাৎ ১৯১৯ সালের ২৫ নভেম্বর, ৮৮২৫ এল,এ ডিক্লারেশন মাধ্যমে  ভুমি অধিগ্রহণ করে থানা ভবন নির্মানের কাজ শুরু করা হয়। ১৯৪৭ এর র‌্যাডক্লিফ রোয়েদাদ অনুযায়ী দেশ বিভাগের পর পত্নীতলা থানা বগুড়া জেলার অন্তর্গত হয়। ১৯৪৯ সালে পত্নীতলা থানা রাজশাহী জেলার নওগাঁ মহকুমার সাথে যুক্ত হয়। অবিভক্ত ব্রিটিশ ভারত বর্ষে ওয়ারেন হেস্টিংস এর  সময় কালে থানার নাম করন প্রবর্তন হয়। সে সময় পুলিশ স্টেশন কেবল মাত্র অপরাধ দমন কার্যক্রম চালাতো। পরবর্তীতে এর কলেবর বৃদ্ধি করে থানার উন্নয়নমুখী কার্যক্রমের জন্য থানা উন্নয়ন সার্কেল হিসেবে পৃথক ভাবে অফিস স্থাপন করে কার্যক্রম শুরু হয়। থানা উন্নয়ন সার্কেল পরবর্তীতে মানউন্নীত থানা হিসাবে রূপান্তরিত হয় এবং সর্বশেষ ১৯৮৩ সালে উপজেলা প্রশাসন বিকেন্দ্রীকরণের মাধ্যমে উপজেলা হিসাবে পরিগণিত হয়।  মুক্তিযুদ্ধে  পত্নীতলা উপজেলার রয়েছে  সমৃদ্ধ ইতিহাস।  ১৯৭১ সালের ৩০ নভেম্বর উপজেলার নিরমইল ইউনিয়নের হালিমনগর বা হালিমডাঙ্গা নামক স্থানে পাক হানাদার বাহিনী এবং স্থানীয় দোসররা মিলে প্রায় ৫০ জন আদিবাসী এবং স্থানীয় কৃষককে নির্মমভাবে হত্যা করেছিল।  সেদিনের সেই ভয়াবহ স্মৃতি ধারণ করে এখনো বেঁচে রয়েছেন গুলু মুরমু। আলিম নগর বধ্যভূমি সংরক্ষণ কিংবা শহীদদের  রাষ্ট্রীয়ভাবে এখন পর্যন্ত স্বীকৃতি প্রদান করা হয় নাই।  এছাড়াও উপজেলার মল্লিকপুর এবং ডাসনগরেও বধ্যভূমির সন্ধান পাওয়া যায়।
নামকরণ
পত্তনীতোলা, পাঠানতোলা কিংবা পাটনীতোলা ক্রমশ রূপান্তরিত হয়ে বর্তমানে পত্নীতলা নামটি সুপ্রতিষ্ঠিত হয়েছে। নাম করনের পিছনে অনেক জনশ্রুতি রয়েছে। কথিত আছে পাঠান রাজত্বকালে বরেন্দ্র এলাকার অনেক পরগণা পাঠান জামিদারদের অধীন ছিল। পাঠান নৃপত্তি বা রাজ কর্মচারীগণ বর্তমান পত্নীতলা বাজারে অবস্থান করে জমি পত্তন দেওয়ার কাজ সমাধা করতেন। পত্তন শব্দ থেকে পত্তনী এবং ক্রমে পত্তনীতোলা বা পাঠানতোলা নামে এতদঞ্চলে অভিহিত হতে থাকে। তাছাড়া কথিত আছে যে,তাহির রাজবংশে জনৈক পূর্ব পুরুষ শ্যযুক্ত কংশ নারায়ন তাহিরপুরের এক মুসলমান জমিদারের নিকট থেকে পরগনা কেড়ে নিয়ে একটি কালি মন্দির পত্তন করে। অপরাপর হিন্দু জমিদার ও এ মন্দিরের নামে জমি পত্তন দিতেন ক্রমে জায়গাটি পত্তনীতোলা নামে পরিচিত হয়। এছাড়া জনশ্রুতি রয়েছে যে, পাঠান শাসন আমলে আত্রাই নদীতে খেয়া পারাপারের জন্য সুদুর বিহারের দার ভাংগা থেকে কিছু সংখ্যাক পাটনী সম্প্রদায়ের লোক এসে বসবাসের জন্য একটি টোল বা মহল্লা স্থাপন করে এবং এলাকার নাম পাটনীটোলা বলে অভিহিত হয়। উলেখ্য যে, পাটনী সম্প্রদায়ের কিছু লোক এখনও আত্রাই নদীতে খেয়া পারাপারের কাজে নিয়োজিত থেকে জীবিকা নির্বাহ করছে। মোট কথা পত্নীতলা উপজেলার নামের মধ্যেই প্রকৃত ইতিহাস লুকিয়ে রয়েছে।
প্রশাসনিক এলাকা
ইউনিয়ন সমূহ
পৌরসভা
১। নজিপুর পৌরসভা (২০১৪)
জনসংখ্যা
জনসংখ্যা ২,২৯,৮৮০ জন, পুরুষ ১,১৫,৭৬০ জন, মহিলা ১,১৪,১২০ জন, লোক সংখ্যার ঘনত্ব ৬০৭ (প্রতি বর্গ কিলোমিটার)। মোট ভোটার সংখ্যা                : ১,৫১,১১৪ জন, পুরুষ ভোটার সংখ্যা             : ৭৪,৮৬০ জন, মহিলা ভোটার সংখ্যা, ৭৬,২৫৪ জন, বাৎসরিক জনসংখ্যা বৃদ্ধির হার, ০১%
দর্শনীয় স্থান
কাঞ্চন মাজার শরীফ
কাঁটাবাড়ী মাজার শরীফ
ব্যবসা ও বাণিজ্য
এ এলাকাটি বরেন্দ্রভূমির অন্তর্গত কৃষিনিভর এলাকা। কৃষি ব্যবসাই এখানের প্রধান ব্যবসা।
নিয়ামতপুর উপজেলা
নিয়ামতপুর বাংলাদেশের নওগাঁ জেলার অন্তর্গত একটি উপজেলা।
অবস্থান ও আয়তন
এ উপজেলার উত্তরে পোরশা উপজেলা, দক্ষিণে রাজশাহী জেলার তানোর উপজেলা ও চাঁপাইনবাবগঞ্জ জেলার নাচোল উপজেলা পূর্বে মান্দা উপজেলা ও মহাদেবপুর উপজেলা, পশ্চিমে গোমস্তাপুর উপজেলা ও নাচোল উপজেলা।
প্রশাসনিক এলাকা
এই উপজেলার ইউনিয়ন সমূহ হচ্ছে -
ইতিহাস
গৌড় বাংলার রাজধানী থাকাকালীন সময়ে সেখানে মহামারী দেখা দিলে সেই এলাকা হতে বহু লোক ভীত সন্ত্রস্ত হয়ে বিভিন্ন দিকে পালিয়ে যায়। সেই সময় একটি পরিবার বর্তমানে নিয়ামতপুর উপজেলার নিয়ামতপুর গ্রামে এসে বসবাস আরম্ভ করে । তখন এই স্থানের নাম ছিল হোকমাডাংগা । কথিত আছে যে, জনৈক ধর্মপ্রাণ দরবেশ ব্যক্তি এই হোকমাডাংগায় আগমণ করলে নিয়ামতপুরের আদিপুরুষগণ নজর নিয়ামত ও বিভিন খাদ্য সামগ্রী তার সন্মার্থে তৌহফা হিসেবে পেশ করেন। ভোগের রসনা সামগ্রী দেখে তিনি অত্যন্ত খুশি হন এবং বলেন যে, যেখানে আল্লাহ পাক এত নিয়ামত দান করেছেন সেই স্থানের নাম সুন্দর হওয়া দরকার। তাই তিনি হোকমাডাংগার পরিবর্তে স্থানটির নাম করণ করেন নিয়ামতপুর।
অর্থনীতি
ধান নিয়ামতপুরের প্রধান ফসল। ধান চাষের উপর নির্ভর করে এখানকার অর্থনীতি। নওগাঁ জেলার ধানের র্শীষ বাজার ও রয়েছে নিয়ামতপুর থানার ছাতড়া বাজারে। ছাতড়া বাজার থেকে প্রতি দিন প্রায় দেশের নানা স্থানে ৫/৭ কোটির ধান যায়। যা নিয়ামতপুর থানার অনন্য। থানার সবচেয়ে বড় হাটের অবস্থান ও ছাতড়া বাজারে। প্রতি সোমবার সকাল১০টা থেকে সন্ধ্যা ৭টা পযর্ন্ত প্রায় ৪/৭ হাজার গরু কেনা বেচা হয়। নিয়ামতপুর থানার সবচেয়ে বড় বাজার-ছাতড়া বাজার যার ইজারা হয় প্রায় ৬/৮ কোটি টাকায়।
নওগাঁ সদর উপজেলা
নওগাঁ সদর উপজেলা বাংলাদেশের নওগাঁ জেলার অন্তর্গত একটি উপজেলা।
অবস্থান ও আয়তন
নওগাঁ সদর উপজেলার উত্তরে বদলগাছী উপজেলা ও মহাদেবপুর উপজেলা, দক্ষিণে রাণীনগর উপজেলা ও মান্দা উপজেলা, পূর্বে বগুড়া জেলার আদমদিঘী উপজেলা ও জয়পুরহাট জেলার আক্কেলপুর উপজেলা, পশ্চিমে মহাদেবপুর উপজেলা ও মান্দা উপজেলা।
প্রশাসনিক এলাকা
thumb|220px|নওগাঁ সদর উপজেলার মানচিত্র নওগাঁ সদর উপজেলার আয়তন ২৭৫.৭৩ বর্গ কিলোমিটার এবং পৌরসভা এলাকার আয়তন ৫৭.০৩ বর্গ কিলোমিটার।
ইতিহাস
অবিভক্ত ভারতে ব্রিটিশ শাসনের সময়ে আজকের উপজেলাকে থানা হিসাবে অভিহিত করা হয় । সে সময়ে থানা মূলতঃ অপরাধ দমনের জন্য পুলিশী কার্যক্রমের মধ্যে সীমাবদ্ধ ছিল। যখন থানায় উন্নয়ন কর্মকান্ডের ব্যাপক প্রসার হয়, তখন তাকে উন্নয়ন সার্কেল হিসেবে অভিহিত করা হয় । এই উন্নয়ন সার্কেলকে পরবর্তীতে প্রথমে মনোনীত থানা এবং সর্বশেষ উপজেলা হিসেবে নামকরণ করা হয় । নওগাঁ সদর উপজেলা ১৯৪৯ সালে থানা, ১৯৬০ সালে থানা উন্নয়ন সার্কেল এবং ১৯৮৪ সালের ১ মার্চ উপজেলায় পরিণত হয় । এটি নওগাঁ জেলার ২য় বৃহত্তম উপজেলা ।
রাজধানী ঢাকা থেকে উপজেলা সদরের দূরত্ব ২৬০ কিলোমিটার এবং রাজশাহী বিভাগীয় সদর দপ্তর থেকে দূরত্ব ৮০ কিলোমিটার । এই জনপদের নাম নওগাঁ কেন হয়েছিল সে প্রশ্নে প্রচলিত মত এই যে, সন্নিহিত নয়টি চক বা জনবসতির সমন্বয়ে গঠিত 'নওগাঁ’ কালক্রমে পরিবর্তিত হয়ে ' নওগাঁ’ নাম ধারণ করেছে । নওগাঁ বাসীর অনেকেই সংখ্যা উচ্চরণের ক্ষেত্রে নয়কে বলেন 'নও’ বা 'লও’ নওগাঁ সদর উপজেলা মোট ২৩৬ টি মৌজা নিয়ে গঠিত । এর মধ্যে ৩৬ টি মৌজা পৌরসভার অন্তর্ভুক্ত ।
জনসংখ্যার উপাত্ত
২০০১ সালের আদমশুমারি অনুযায়ী নওগাঁ সদর উপজেলার মোট জনসংখ্যা ৩৪৮,৯৪০। এর মধ্যে ৫১.৫৮ শতাংশ পুরুষ এবং ৪৮.৪২ শতাংশ মহিলা। উপজেলার শিক্ষার হার ৩৪.৫ শতাংশ, যেখানে বাংলাদেশের গড় শিক্ষার হার ৩২.৪ শতাংশ। নওগাঁ শহরবাসীদের মধ্য শিক্ষার হার ৪৮.৫ শতাংশ।
প্রশাসন
নওগাঁ সদর উপজেলায় ১২টি ইউনিয়ন/ওয়ার্ড, ২৯৮টি মৌজা/মহল্লা এবং ২১৪টি গ্রাম রয়েছে।
পৌরসভা
ইউনিয়ন সমূহ
শিক্ষা
১৮৮৪ সালে প্রতিষ্ঠিত হয় নওগাঁ কেডি সরকারি উচ্চ বিদ্যালয়।
নওগাঁ জেলার প্রথম সরকারি সাহায্যে প্রাপ্ত, এ্যাংলো ভরনাকুলার স্কুল দুবলহাটি জমিদারের আনুকূল্যে ১৮৬৪ সালে দুবলহাটিতে স্থাপিত হয়। পরে এই বিদ্যালয়টি ক্রমোন্নতি লাভ করে ১৯০০ সালে রাজা হরনাথ হাই স্কুল নামে জেলার ২য় হাই স্কুল হিসাবে খ্যাতি লাভ করে।
১৯১৪ সালে চকাতিথা হাইস্কুল ও চাকলা হাইস্কুল স্থাপিত হয়। পরবর্তীতে ১৯২১ সালে নওগাঁ সদর উপজেলার কীর্তিপুর ইউনিয়নে প্রতিষ্ঠিত হয় কীর্তিপুর বহুমুখী উচ্চ বিদ্যালয়।
রাণীনগর উপজেলা
রাণীনগর বাংলাদেশের নওগাঁ জেলার অন্তর্গত একটি উপজেলা।
মহারাণা প্রতাপ বিমানবন্দর
মহারাণা প্রতাপ বিমানবন্দর ভারতের রাজস্থান রাজ্যের উদয়পুর শহরের উড়ান পরিষেবা প্রদানকারী একটি বিমানবন্দর। এটি উদয়পুরের ২২ কিমি  পূর্ব ডাবকে অবস্থিত।
রাণীনগর উপজেলা
প্রশাসনিক এলাকা
রাণীনগর থানা, সদর উপজেলার একটি মৌজা নিয়ে গঠিত। সদর-এর আয়তন ০.১ বর্গ কিলোমিটার। এই উপজেলার অন্তর্গত গ্রামের সংখ্যা ১৬৯টি এবং মৌজা ১৯১টি।
মহারাণা প্রতাপ বিমানবন্দর
২০০৮ সালের ফেব্রুয়ারিতে বিমানবন্দরের নতুন যাত্রীবাহী টার্মিনালটির কার্যক্রম শুরু হয়েছিল।
গঠন
উদয়পুর বিমানবন্দরটি ৫০৪ একর জুড়ে বিস্তৃত। বিমানবন্দরে পিচের আস্তরণ যুক্ত একটি রানওয়ে রয়েছে, যেটি ০৮/২৬ নির্দেশনায় ৯,০০০ ফুট/২,৭৩৪ মিটার দীর্ঘ এবং ৪৫ মিটার প্রশস্ত। বিমানবন্দরে ২৫০ দীর্ঘ ও ১৫০ মিটার চওড়া অ্যাপ্রোন রয়েছে, এখানে ৩ টি বোয়িং ৭৩৭ বা এয়ারবাস এ৩২০ বিমানের একসাথে দাঁড়াতে পাড়ে। নতুন টার্মিনাল ভবন ১২,১৭৫ বর্গ মিটার এলাকা নিয়ে গঠিত। এটি ৮০ কোটি টাকা ব্যয়ে নির্মিত হয়। টার্মিনালে দুটি বোর্ডিং গেট রয়েছে, ৪ টি চেক-ইন কাউন্টার রয়েছে এবং ব্যস্ত সময়ে একই সময়ে ৬০০ জন যাত্রী পরিচালনা করতে পারে। বিমানবন্দরটি ডিএমই/ভিওআর এবং এনডিবির মতো আধুনিক নেভিগেশন এবং ল্যান্ডিং ব্যবস্থা গুলিতে সজ্জিত। রানওয়ে ২৬ একটি ক্যাট-আই ইনস্ট্রুমেন্ট ল্যান্ডিং সিস্টেম দিয়ে সজ্জিত।
রাণীনগর উপজেলা
প্রশাসনিক এলাকা
ইউনিয়ন সমূহ
ভৌগোলিক উপাত্ত
রাণীনগর উপজেলার প্রধান নদী ছোট যমুনা, এছাড়া পূর্ব সীমানা দিয়ে বয়ে গেছে ঐতিহ্যবাহী নাগর নদ, রবীন্দ্রনাথ ঠাকুর পতিসর কাঁচারী বাড়ীতে থাকা অবস্থাই যে নদীকে নিয়ে বিশ্বকবি রবীন্দ্রনাথ ঠাকুর "আমাদের ছোট নদী চলে বাঁকে বাঁকে" কবিতাটি লিখেছিলেন।
ইতিহাস
“রানীনগর” নামকরণ সম্পর্কে প্রচলিত আছে যে, তেরোশ পুকুর আর বারোশ গারির (ছোট পুকুর) অবস্হান ছিল এই অঞ্চলে। এগার’শ - বার’শ শতাব্দীর পাল বংশের পরাক্রমশালী জমিদার খট্রেশ্বর রাজার প্রভাবশালিনী রাণীর সন্মার্থে মৌজার নাম “রানীনগর” আর রাজার নামে নামকরণ হয় “খট্রেশ্বর পরগনা”। ইংরেজ সেটেলমেন্ট রেকর্ডেও এই অঞ্চলের পরগনার নাম “খট্রেশ্বর” এবং মৌজার নাম “রানীনগর” উল্লেখ করা হয়।
আবার অন্য তথ্যমতে, ছাতিয়ানগ্রামের জমিদার কন্যা নাটোরের রাণী ভবানি শংকর যাত্রা বিরতিতে বর্তমান রানীনগর বাজারে বিশ্রাম নিয়েছিলেন, সেই থেকে এর নাম “রানীনগর”।
এটি ১৮৫৬ সালে “রানীনগর” থানা হিসেবে আত্মপ্রকাশ করে, উপজেলাটি প্রতিষ্ঠিত হয় ১৯১৬ খ্রিষ্টাব্দে, এবং উপজেলা হিসেবে স্বীকৃতি পায় ১৯৮৩ সালের ১লা আগস্ট।
জনসংখ্যার উপাত্ত
উপজেলার মোট জনসংখ্যা (আদমশুমারি ২০০১ অনুযায়ী)১,৮৪,৯০০ জন, পুরুষ ৯৪,১০০ জন, মহিলা ৯০,৮০০ জন তন্মধ্যে মুসলমান ৮৬.৬%, হিন্দু ১৩% এবং অন্যান্য ০.৪%।
শিক্ষা
thumb|আবাদপুকুর উচ্চ বিদ্যালয় উপজেলার শিক্ষার হার ৪৭.৭%। পুরুষ ৫৩.৬% মহিলা ৪১.৪%। উপজেলায় রয়েছে ৪টি কলেজ, ১৬টি উচ্চ বিদ্যালয়, ৮২টি প্রাথমিক বিদ্যালয়, ১৫টি মাদ্রাসা, বিভিন্ন এনজিও (NGO) কর্তৃক প্রতিষ্ঠিত প্রাথমিক বিদ্যালয় ৮৫ টি, অন্যান্য প্রতিষ্ঠান ১৮টি।
উল্লেখযোগ্য ব্যক্তি
১। জনাব মোঃ আলমগীর কবির এমপি। মাননীয় প্রতিমন্ত্রী। ২।মরহুম ইস্রাফিল আলম এমপি। ৩। জনাব মো: আনোয়ার হোসেন হেলাল এমপি
উল্লেখযোগ্য স্থান ও স্থাপনা
কাশিমপুর রাজবাড়ী রাণীনগর উপজেলার একডালা ইউনিয়নের রাজাপুর ও কালীগ্রাম গ্রামে প্রাচীন কিছু স্থাপনার নিদর্শন পাওয়া যায়। রাজাপুর গ্রামে একটি উঁচু ঢিবি রয়েছে, কথিত আছে উক্ত ঢিবি একটি ধ্বংসপ্রাপ্ত রাজবাড়ী। একডালা গ্রামেও একটি মধ্যযুগীয় মসজিদ, কিছুকাল পূর্বেও যা আলপনাখচিত ছিল, কিন্তু সংরক্ষণের অভাবে তা আজ ধ্বংসপ্রাপ্ত।এছাড়াও কাশিমপুর গ্রামে ছড়িয়ে ছিটিয়ে আছে বেশ কয়েটা রাজবাড়ীর ধ্বংসাবশেষ।
মহাদেবপুর উপজেলা
মহাদেবপুর বাংলাদেশের নওগাঁ জেলার অন্তর্গত একটি উপজেলা।
অবস্থান ও আয়তন
মহাদেবপুর উপজেলার আয়তন ৩৯৭.৬৭ বর্গ কিমি। এ উপজেলার উত্তরে পত্নীতলা উপজেলা, দক্ষিণে মান্দা উপজেলা ও নওগাঁ সদর উপজেলা, পূর্বে বদলগাছী উপজেলা ও নওগাঁ সদর উপজেলা, পশ্চিমে নিয়ামতপুর উপজেলা ও পোরশা উপজেলা।
সংক্ষিপ্ত বর্ণনা ও ইতিহাস
বরেন্দ্র অঞ্চলের অন্তর্গত নওগাঁ জেলার মহাদেবপুর উপজেলা সুপ্রাচীন ইতিহাস ও ঐতিহ্যমন্ডিত জনপদ। খ্রিষ্টপূর্ব তৃতীয়-চতুর্থ শতকে এই প্রাচীন জনপদের কেন্দ্র ভূমিতে গড়ে ওঠে পুণ্ড্রনগর নামক এক নগর সভ্যতা কেন্দ্র। এ নগর সভ্যতার অভ্যুদয় প্রমাণ করে যে, এর ছিল বিশাল কৃষিভিত্তিক পশ্চাদভূমি। এখানে ছিল একটি সুবৃহৎ সচ্ছল কৃষিজীবী সমাজ। ক্রমশ স্থায়ী গ্রামীণ জীবন ধারার বিকাশ ঘটে, গোড়াপত্তন হয় সমৃদ্ধ কৃষি সমাজের। নানা জাতিগোষ্ঠীরর মানুষ যুগ যুগ ধরে বসবাস করতে গিয়ে গড়ে তোলে এক নতুন ধরনের সমাজ ব্যবস্থা, বিকশিত হতে থাকে এক স্বতন্ত্র সাংস্কৃতিক রুপকাঠামো। নানা জাতিগোষ্ঠীরর মানুষ মিশে তৈরী করেছে একটি মিশ্র জনগোষ্ঠী।
ব্রিটিশ শাসনকালে ১৮৮২ সালে নওগাঁ মহকুমা সৃষ্টি হওয়ার পর ১৮৯৮ সালে মহাদেবপুরকে নওগাঁ মহকুমার অর্ন্তভূক্ত করা হয়। এ উপজেলার নামকরণ সম্পর্কে নির্ভরযোগ্য তথ্য পাওয়া যায়না তবে অনুমান করা হয় দেবতা শিব মহাদেবের নাম অনুসারে মহাদেবপুর নামকরণ হয়েছে। ১৯৮৪ সালে নওগাঁ মহকুমা জেলায় রূপান্তরিত হলে মহাদেবপুর উপজেলায় পরিণত হয়। বর্তমানে এ উপজেলা ব্যবসা-বাণিজ্য, শিল্প সাহিত্য আর জীবনযাপনে অগ্রসরমান উপজেলা হিসেবে পরিচিতি লাভ করেছে। মহাদেবপুর উপজেলা সদর, এনায়েতপুর, রাইগাঁ, হাতুর, চাঁন্দাশ, খাজুর, উত্তরগ্রাম, ভীমপুর, চেরাগপুর ও সফাপুর এই দশটি ইউনিয়নের সমন্বয়ে গঠিত। এর উত্তরে পত্নীতলা, দক্ষিণে মান্দা, দক্ষিণ-পূর্বে নওগাঁ সদর, পূর্বে বদলগাছী, পশ্চিমে নিয়ামতপুর ও পোরশা উপজেলা অবস্থিত। জেলা সদর, পার্শ্ববর্তী উপজেলা ও এ উপজেলার দশ ইউনিয়নের সাথে উন্নত সড়ক যোগাযোগ ব্যবস্থা রয়েছে। এ উপজেলায় প্রাচীন বাসাবাড়ি, আদ্যাবাড়ী মন্দির ইত্যাদি সমৃদ্ধ ইতিহাসের অংশ। এখানে বহুকাল ধরে বিভিন্ন ধর্মাবলম্বী ও নৃ-তাত্ত্বিক জনগোষ্ঠীর মধ্যে ধর্মীয় ও সামাজিক সম্প্রীতির অটুট বন্ধন বিদ্যমান রয়েছে। মহাদেবপুর উপজেলা আত্রাই নদীর তীরে অবস্থিত। মৌসুমী বায়ু অঞ্চলের অন্তর্ভুক্ত হওয়ায় পরিবেশগত দিক থেকে এ এলাকা ধান উৎপাদনের উপযোগী। এখানে আর্থ-সামাজিক অবস্থা মূলতঃ কৃষি নির্ভর। (সূত্রঃ বরেন্দ্র অঞ্চলের ইতিহাস)
মহাদেবপুর উপজেলা ২৪˚৪৮' থেকে ২৫˚০১' উত্তর অক্ষাংশ এবং ৮৮˚৩৮' থেকে ৮৮˚৫৩' পূর্ব দ্রাঘিমাংশের মধ্যে অবস্থিত। মহাদেবপুর উপজেলার দুরত্ব নওগাঁ জেলা সদর হতে ২৪ কিঃ মিঃ পশ্চিমে এবং ঢাকা হতে ৩৩৫ কিঃ মিঃ। ইতিহাস থেকে জানা যায় মহাদেবপুরের অধিবাসিরা মুলত পুন্ড্রজাতির বংশধারায় বাংলাদেশে সর্ব প্রথম নগর সভ্যতার গোড়াপত্তন করেছিল। মহাদেবপুরে বর্তমানে বসবাসকারীদের অধিকাংশই পশ্চিম বঙ্গের বীরভূম,বর্ধমান ও রাঢ় অঞ্চল হতে আগত। তা ছাড়া ১৯৪৭ সালে দেশ বিভাগের পর পশ্চিম বঙ্গের মালদহ, মুর্শিদাবাদ ও বালুঘাট থেকে প্রচুর লোকজন এ এলাকায় আগমন করে। এ ছাড়াও মহাদেবপুর উপজেলায় উল্লেখযোগ্য সংখ্যক আদিবাসী বসবাস করে।
প্রশাসনিক এলাকা
মহাদেবপুর সদর শহর ৪টি মৌজা নিয়ে গঠিত এবং এর আয়তন ৭.১৫ বর্গ কি.মি.। প্রশাসন থানা সৃষ্টি হয়ে ছিল ১৮৯৮ সালে। বর্তমানে উপজেলা ১টি, ইউনিয়ন ১০টি, মৌজা ৩০৭টি, গ্রাম ৩০০টি।
মহাদেবপুর উপেজলা একটি মানসম্মত উপজেলা। এ উপজেলায় মোট ১০টি ইউনিয়ন রয়েছে। নিম্নে ইউনিয়নসমূহের নাম উল্লেখ করা হলোঃ
(১) মহাদেবপুর সদর ইউনিয়ন (২) হাতুড় ইউনিয়ন (৩) খাজুর ইউনিয়ন (৪) চাঁন্দাশ ইউনিয়ন (৫) রাইগাঁ ইউনিয়ন (৬) এনায়েতপুর ইউনিয়ন (৭) সফাপুর ইউনিয়ন (৮) উত্তরগ্রাম ইউনিয়ন (৯) চেরাগপুর ইউনিয়ন ও (১০) ভীমপুর ইউনিয়ন
জনসংখ্যার উপাত্ত
জনসংখ্যা ২,৯২,৮৫৯ জন (২০১১ সালের আদম শুমারী অনুযায়ী), পুরুষ ৫২.৮৩%(১,৪৬,৯৫৫ জন), মহিলা ৪৭.১৭%(১,৪৫,৯০৪ জন)।
শিক্ষা
শিক্ষার হার ৪৯.৮%। মহাবিদ্যালয় ১২টি, মাধ্যমিক বিদ্যালয় ৪৬টি, নিম্ন মাধ্যমিক বিদ্যালয় ৭টি মাদ্রাসা ২৮টি, প্রাথমিক বিদ্যালয় ৮৪টি।
অত্র এলাকায় সর্ব মঙ্গলা (পাইলট) উচ্চ বিদ্যালয় একটি উল্লেখযোগ্য শিক্ষা প্রতিষ্ঠান।
অর্থনীতি
এই অঞ্চলের মানুষের আয়ের প্রধান মাধ্যম হলো কৃষিকাজ। এছাড়া এই উপজেলায় আছে ১২টি অটোমেটিক চাউল কল, ৫৫টি সাধারণ চাউল কল, ২৫টি ভাটা, ৫টি পেট্রল পাম্প।
বিবিধ
সরকারী হাসপাতাল : ০১ টি স্বাসহ্য কেন্দ্র/ক্লিনিক : সরকারী স্বাসহ্যকেন্দ্র- ০৯টি,ক্লিনিক-০৭টি পোষ্ট অফিস : প্রধান ডাকঘর -০১টি শাখা ডাকঘর-১৮টি নদ-নদী : নদী -০১টি ( আত্রাই নদী) হাট-বাজার : ২১ টি। ব্যাংক : ১২ টি।
মাহবুবে আলম
মাহবুবে আলম (১৭ ফেব্রুয়ারি ১৯৪৯ – ২৭ সেপ্টেম্বর ২০২০) ছিলেন একজন মনোনীত প্রবীণ পরামর্শক এবং বাংলাদেশের অ্যাটর্নি জেনারেল। তিনি ১৩ জানুয়ারী ২০০৯ থেকে বাংলাদেশের অ্যাটর্নি জেনারেল নিযুক্ত হন। তিনি বাংলাদেশের সুপ্রিম কোর্টের সিনিয়র অ্যাডভোকেট ছিলেন। তিনি এর আগে অতিরিক্ত অ্যাটর্নি জেনারেল হিসাবে ১৫ নভেম্বর ১৯৯৮ থেকে ৪ অক্টোবর ২০০১ পর্যন্ত দায়িত্ব পালন করেছেন।
শিক্ষা
১৭ ফেব্রুয়ারি ১৯৪৯ সালে মুন্সীগঞ্জের লৌহজংয়ের মৌছামন্দ্রা গ্রামে জন্মগ্রহণ করেন। তিনি ১৯৬৮ সালে ঢাকা বিশ্ববিদ্যালয় থেকে রাষ্ট্রবিজ্ঞানে বিএ (অনার্স) এবং পরের বছর একই বিশ্ববিদ্যালয় থেকে লোক প্রশাসনে এমএ পাস করেন। এরপর ১৯৭২ সালে তিনি এল.এল.বি সম্পন্ন করেন। তিনি ১৯৭৯ সালে ভারতের রাজধানী নয়াদিল্লিতে সংবিধান এবং সংসদীয় গবেষণা ইনস্টিটিউট (আইসিপিএস) থেকে সাংবিধানিক আইন এবং সংসদীয় প্রতিষ্ঠান এবং পদ্ধতিতে দুটি ডিপ্লোমা ডিগ্রী অর্জন করেন।
কর্মজীবন
মাহবুবে আলম আইন বিষয়ে স্নাতক হওয়ার পর ১৯৭৫ সালে হাইকোর্টে অনুশীলন শুরু করেন এবং ১৯৮০ সালে আপিল বিভাগের আইনজীবী হন। ১৯৯৯ সালে তিনি সুপ্রিম কোর্টের সিনিয়র আইনজীবী হিসাবে তালিকাভুক্ত হন এবং ২০০৪ সালে বাংলাদেশ বার কাউন্সিলের সদস্য নির্বাচিত হন। ২০০৫-২০০৬ সালে তিনি সুপ্রিম কোর্ট আইনজীবী সমিতির সভাপতি নির্বাচিত হন এর আগে ১৯৯৩-১৯৯৪ সালে সুপ্রিম কোর্ট আইনজীবী সমিতির সাধারণ সম্পাদক হিসাবে দায়িত্ব পালন করেন।
ব্যক্তিগত জীবন
মাহবুবে আলমের স্ত্রী বিনতা মাহবুব একজন চিত্রশিল্পী। তাদের এক ছেলে এবং এক মেয়ে আছে। ছেলে সুমন মাহবুব একজন সাংবাদিক। আর মেয়ে শিশির কণা একজন আইনজীবী।
মৃত্যু
মাহবুবে আলম ২০২০ সালের ৪ সেপ্টেম্বর সকালে করোনা পরীক্ষা করালে রিপোর্ট পজিটিভ আসে। চিকিৎসাধীন অবস্থায় ১৮ সেপ্টেম্বর তার শারীরিক অবস্থার অবনতি ঘটলে তাকে ঢাকার সম্মিলিত সামরিক হাসপাতালে আইসিইউতে নেয়া হয়। তিনি ২৭ সেপ্টেম্বর সন্ধ্যায় মৃত্যুবরণ করেন।
কম্বোডিয়া
কম্বোডিয়া বা কাম্পুচিয়া (កម្ពុជា, Kâmpŭchéa ), যার দাফতরিক নাম কাম্পুচিয়া রাজ্য, হল দক্ষিণ-পূর্ব এশিয়ার ইন্দোচীন উপদ্বীপের দক্ষিণাঞ্চলে অবস্থিত একটি দেশ। এর আয়তন 181035 km2 এবং দেশটির উত্তর-পশ্চিমে থাইল্যান্ড, উত্তরে লাওস, পূর্বে ভিয়েতনাম এবং দক্ষিণ-পশ্চিমে থাইল্যান্ড উপসাগর অবস্থিত। কম্বোডিয়ায় দুই ঋতুসম্পন্ন একটি গ্রীষ্মমণ্ডলীয় মৌসুমী জলবায়ু রয়েছে এবং দেশটি টোনলে সাপ হ্রদ ও মেকং বদ্বীপের চারপাশে একটি কেন্দ্রীয় প্লাবনভূমি নিয়ে গঠিত, যা পাহাড়ি অঞ্চল দ্বারা বেষ্টিত। দেশটির রাজধানী ও বৃহত্তম শহর নম পেন।
প্রাচীনকাল থেকেই কম্বোডিয়াতে রাজতন্ত্র বিদ্যমান ছিল। এক হাজার বছরেরও আগে কম্বোডিয়া খমের জাতির আংকর সাম্রাজ্যের কেন্দ্র ছিল। আংকর সাম্রাজ্যটি ৬০০ বছর ধরে সমগ্র দক্ষিণ-পূর্ব এশিয়া জুড়ে বিস্তৃত ছিল। ১৮৬৩ থেকে ১৯৫৩ সাল পর্যন্ত এটি একটি ফরাসি প্রোটেক্টোরেট ছিল। ১৯৭০ সালে রাজতন্ত্রের স্থানে প্রজাতন্ত্র প্রতিষ্ঠা করা হয় এবং ১৯৭৫ সালে খমের রুজ নামের একটি সাম্যবাদী সরকার ক্ষমতা লাভ করে। তারা দেশটিকে গণতন্ত্রী কাম্পুচিয়া নাম দেয়। খমের রুজের নিপীড়ন এবং চরমপন্থী সমাজতান্ত্রিক সংস্কার কম্বোডিয়ার সমাজ ও অর্থনীতিতে ধ্স নামায়। ১৯৭৯ সালে ভিয়েতনাম ও কম্বোডিয়ার খমের রুজ-বিরোধী শক্তি সরকারটির পতন ঘটায় এবং অপেক্ষাকৃত সহিষ্ণু একটি সাম্যবাদী সরকার গঠন করে। ১৯৮৯ সালে দেশটি সমাজতন্ত্র পরিত্যাগ করে এবং ১৯৯৩ সালে একটি নতুন সংবিধান পাস করে রাজতন্ত্র পুনঃপ্রতিষ্ঠা করা হয়।
ফরাসী উপনিবেশকাল
থাইল্যান্ডের রত্তানাকোসিন রাজ্য যা শ্যাম নামেও পরিচিত (যেকারণে থাইল্যান্ডকে শ্যামদেশ বলা হতো) রাজা নরোদমকে কম্বোডিয়ার ক্ষমতায় বসিয়েছিল। কিন্তু ১৮৬৩ সালে নরোদম শ্যামদের থেকে রক্ষা পাবার জন্য ফ্রান্সের কাছে নিরাপত্তা প্রার্থনা করেন। পরে ১৮৬৭ সালে শ্যাম রাজা চতুর্থ রাম ফ্রান্সের সাথে একটি চুক্তি স্বাক্ষর করে কম্বোডিয়ার বৈদেশিক সম্পর্ক নিয়ন্ত্রনের ক্ষমতা (সুজেরাইনটি) তাদের হাতে তুলে দেন। বিনিময়ে তিনি বাটামবাং এবং সিয়েম রিপ প্রদেশদুটিকে অফিশিয়ালি শ্যামদেশের অংশ হিসেবে যুক্ত করে ফেলেন। ১৯০৭ সালে অবশ্য ফ্রান্স এবং শ্যামদেশের আরেকটি চুক্তির মাধ্যমে প্রদেশদুটি কম্বোডিয়া ফেরত পায়।
স্বাধীনতা এবং ভিয়েতনাম যুদ্ধ
রাজা নরোদম সিহানুকের অধীনে কম্বোডিয়া একটি সাংবিধানিক রাজতন্ত্রে রূপলাভ করে। যখন ফরাসি ইন্দোচীন স্বাধীন হয়, কম্বোডিয়া মেকং বদ্বীপের দখল পাবার আশা ছেড়ে দেয় কারণ এটি তখন ভিয়েতনামকে দেওয়া হয়ে গেছে। মেকং ছিল একসময় খেমের রাজ্যের অংশ, পরে ১৬৯৮ সাল থেকে এটি ভিয়েতনামীদের দখলে চলে যায়; রাজা ২য় চেয় চেত্থা অবশ্য আরো কয়েক দশক আগে থেকেই ভিয়েতনামীদের সেখানে বসতি স্থাপন করবার অনুমতি দিয়েছিলেন। কিন্তু তখনো দশ লাখের বেশি খেমের জাতিগোষ্ঠীর মানুষ সেখানে বসবাস করতে থাকায় এটি একটি কূটনৈতিক সমস্যা হয়ে দাড়াঁয়। পরবর্তীতে খেমের রুজরা অঞ্চলটা পুনরুদ্ধারের জন্য আক্রমণ চালিয়েছিল, কিন্তু ভিয়েতনাম তখন পাল্টা কম্বোডিয়ায় আগ্রাসন চালিয়ে খেমের রুজকেই উৎখাত করে দেয়।
১৯৫৫ সালে সিহানুক রাজনীতিতে অংশ নেওয়ার জন্য তার বাবাকে সিংহাসন ছেড়ে দেন এবং প্রধানমন্ত্রী নির্বাচিত হন। কিন্তু ১৯৬০ সালে বাবার মৃত্যুর পর তিনি আবার রাষ্ট্রপ্রধান হয়ে যান এবং তখন প্রিন্স উপাধি নেন। ভিয়েতনাম যুদ্ধ যখন চলছে এবং সময়টা স্নায়ুযুদ্ধের, সিহানুক নিরপেক্ষ থাকার নীতি গ্রহণ করেন। তিনি ভিয়েতনামী কমিউনিস্টদের কম্বোডিয়াকে আশ্রয় হিসেবে ব্যবহার করায় বাধা দেননি যারা কিনা কম্বোডিয়ার মধ্য দিয়ে দক্ষিণ ভিয়েতনামে তাদের যোদ্ধাদের কাছে অস্ত্রশস্ত্র এবং অন্যান্য সহযোগিতা পাঠাতো। অনেক কম্বোডীয়রা রাজার এই নীতিকে অপমানসূচক মনে করতে থাকে। সিহানুক ১৯৬৭ সালের ডিসেম্বরে ওয়াশিংটন পোস্টের সাংবাদিক স্ট্যানলি কার্নোউকে বলেন যে মার্কিন যুক্তরাষ্ট্র যদি কম্বোডিয়ায় আশ্রয় লুকিয়ে থাকা ভিয়েতনামী কমিউনিস্টদের আস্তানায় বোমা মারতে চায় তার আপত্তি নেই যতক্ষণ না কম্বোডীয়রা মারা যাচ্ছে।
১৯৬৮-এর জানুয়ারিতে মার্কিন প্রেসিডেন্ট জনসনের দূত চেস্টার বোলেসকেও তিনি একই কথা বলেন। কিন্তু জনসম্মুখে তিনি কম্বোডিয়ায় আমেরিকার বিমান আক্রমণের সুযোগ অস্বীকার করেন এবং ২৬শে মার্চ বলেন যে "এই অপরাধমূলক আক্রমণ এক্ষুণি সম্পূর্ণরূপে বন্ধ করতে হবে।" ২৮শে মার্চ একটি সংবাদ সম্মেলন হয় এবং সিহানুক আন্তর্জাতিক সংবাদমাধ্যমের কাছে আবেদন জানান: "আমি আপনাদের আহ্বান জানাচ্ছি বিদেশে কম্বোডিয়ার এই অবস্থান জানানোর জন্য যে, আমি সর্বাবস্থায়, যে কারণেই হোক না কেন, কম্বোডিয়ার টেরিটরিতে বোমাবর্ষণের বিরোধিতা করছি।" তারপরেও সিহানুকের আবেদন অগ্রাহ্য করা হয় এবং বোমাবর্ষণ চলতে থাকে। সরকারের এবং সেনাবাহিনীর সদস্যরা সিহানুকের শাসনপদ্ধতির প্রতি বীতশ্রদ্ধ হয়ে উঠতে থাকে। মার্কিন যুক্তরাষ্ট্রের দিক থেকে তার উলটো দিকে ঝুঁকে যাওয়াকেও তারা ভালো চোখে দেখছিল না।
রাজনীতি
কম্বোডিয়ার রাজনীতি একটি সংসদীয় প্রতিনিধিত্বমূলক গণতান্ত্রিক রাজতন্ত্র কাঠামোয় সংঘটিত হয়। রাজা বা রাণী হলেন রাষ্ট্রের প্রধান। সরকারপ্রধান হলেন প্রধানমন্ত্রী। রাষ্ট্রের নির্বাহী ক্ষমতা সরকারের উপর ন্যস্ত। আইন প্রণয়নের ক্ষমতা দ্বিপাক্ষিক আইনসভার উপর ন্যস্ত।
ভূগোল
থাম্ব|কম্বোডিয়ার ভৌগোলিক মানচিত্র
অর্থনীতি
কম্বোডীয় অর্থনীতি কৃষি নির্ভর। এখানে প্রচুর মাছ পাওয়া যায়।
জনসংখ্যা
২০১৪ সালে কাম্বোডিয়া তে আনুমানিক ১৫,৪৫৮,৩৩২ লোক বসাবস করে।
ধর্ম
কম্বোডিয়ার সংবিধানের ৩য় অধ্যায়ের ৪৩শ অনুচ্ছেদ অনুসারে বৌদ্ধধর্ম দেশটির রাষ্ট্রধর্ম। ৯৫ শতাংশ কম্বোডীয় জনগণ থেরবাদ বৌদ্ধধর্মের অনুসারী এবং দেশজুড়ে আনুমানিক ৪,৩৯২টি বৌদ্ধবিহার ও মন্দির রয়েছে। কম্বোডীয় বৌদ্ধধর্ম গভীরভাবে হিন্দুধর্ম ও স্থানীয় সর্বপ্রাণবাদ দ্বারা প্রভাবিত।
আত্মা ও সম্প্রদায়ের মধ্যে ঘনিষ্ঠ আন্তঃসম্পর্ক, রক্ষক ও ভাগ্য-আকর্ষক ক্রিয়া ও আকর্ষণের কার্যকারিতা এবং ব্যারোমি আত্মা প্রভৃতি আধ্যাত্মিক সত্তাগুলির সাথে যোগাযোগের মাধ্যমে একজনের জীবন পরিচালনা করার সম্ভাবনা স্থানীয় লোকধর্ম থেকে উদ্ভূত। হিন্দুধর্ম তান্ত্রিকতাবাদের জাদুবিদ্যাচর্চার বাইরে সামান্য চিহ্ন রেখে গেছে এবং হিন্দু দেবতাদের একটি দল এখন আত্মিক জগতে আত্মীকৃত হয়েছেন। উদাহরণস্বরূপ, ইয়ে মাও নামক গুরুত্বপূর্ণ নেক তা আত্মা হলেন হিন্দু দেবী কালীর আধুনিক অবতার।
মহাযান বৌদ্ধধর্ম কম্বোডিয়ার অধিকাংশ চীনা ও ভিয়েতনামিদের ধর্ম। অন্যান্য ধর্মীয় অনুশীলনের উপাদান, যেমন লোকায়ত নায়ক ও পূর্বপুরুষদের পুজো, কনফুসীয়বাদ এবং চীনা বৌদ্ধধর্মের সঙ্গে তাওবাদের মিশ্রণও অনুশীলিত হয়।
শিক্ষক দিবসের তালিকা
শিক্ষক দিবস হলো শিক্ষকদের সম্মানার্থে পালিত একটি বিশেষ দিবস যা বাংলাদেশ এবং ভারতসহ পৃথিবীর বহু দেশে ভিন্ন ভিন্ন দিনে উদযাপিত হয়। এদিন শিক্ষকদেরকে তাদের নিজস্ব কর্মক্ষেত্রে উল্লেখযোগ্য অবদানের জন্য সম্মাননা দেয়া হয়। ভিন্ন ভিন্ন দিনে উদযাপিত হলেও অক্টোবর ৫ তারিখ ইউনেস্কো কর্তৃক স্বীকৃত বিশ্ব শিক্ষক দিবস।
ইতিহাস
বিংশ শতাব্দীর শুরু থেকেই বিভিন্ন দেশে শিক্ষা দিবস পালনের উদ্যোগ নেয়া হতে থাকে। অধিকাংশ ক্ষেত্রে প্রতিটি দেশে কোনো বিখ্যাত শিক্ষক কিংবা উল্লেখযোগ্য মাইলফলক অর্জনকে উপলক্ষ করে এই দিবস পালন করা হয়। যেমন– ১১ সেপ্টেম্বর ডোমিনো ফসটিনো সার্মেন্তোর মৃত্যু দিবসে আর্জেন্টিনা শিক্ষক দিবস পালন করে। যদিও ভারত প্রথাগতভাবে হিন্দু পঞ্জিকা অনুসারে আষাঢ় (জুন–জুলাই) মাসের পূর্ণিমায় গুরু পূর্ণিমা (আধ্যাত্মিক ও প্রাতিষ্ঠানিক শিক্ষকদের মঙ্গল কামনায় নিবেদিত) পালন করে, ১৯৬২ সাল থেকে সর্বপল্লি রাধাকৃষ্ণণের জন্মদিনেও (৫ সেপ্টেম্বর) দেশটিতে শিক্ষক দিবস পালিত হয়ে আসছে। অন্যান্য আন্তর্জাতিক দিবসগুলোর মতো একই সাথে সারা বিশ্বে পালিত না হয়ে বিভিন্ন দেশে ভিন্ন ভিন্ন দিনে শিক্ষক দিবস পালিত হওয়ার এটি একটি মুখ্য কারণ।
দেশ অনুযায়ী শিক্ষক দিবস
সর্বমোট একুশটি দেশ ৫ অক্টোবর শিক্ষক দিবস পালন করে: আর্মেনিয়া, আজারবাইজান, বুলগেরিয়া, কানাডা, এস্তোনিয়া, জার্মানি, লিথুনিয়া, মেসিডোনিয়া, মালদ্বীপ, মরিশাস, প্রজাতন্ত্র মোল্দাভিয়া, নেদারল্যান্ডস, পাকিস্তান, ফিলিপাইন, কুয়েত, কাতার, রোমানিয়া, রাশিয়া, সার্বিয়া, সংযুক্ত আরব আমিরাত এবং যুক্তরাজ্য।
এগারোটি দেশ ২৮ ফেব্রুয়ারি শিক্ষক দিবস পালন করে: মরক্কো, আলজেরিয়া, তিউনিসিয়া, লিবিয়া, মিশর, জর্ডান, সৌদি আরব, ইয়েমেন, বাহরাইন, সুদান ও ওমান।
খান জাহান আলী
খান জাহান আলী (১৩৬৯ - ২৫ অক্টোবর ১৪৫৯) ছিলেন একজন মুসলিম ধর্ম প্রচারক এবং বাংলাদেশের বাগেরহাটের স্থানীয় শাসক। তার অন্যান্য নামের মধ্যে রয়েছে উলুঘ খান, খান-ই-আজম ইত্যাদি।
জীবনী
হযরত উলুঘ খানজাহান আলি ১৩৬৯ খ্রিষ্টাব্দে দিল্লিতে এক সম্ভ্রান্ত পরিবারে জন্মগ্রহণ করেন। তার পিতার নাম আকবর খাঁ এবং মাতার নাম আম্বিয়া বিবি। ধারণা করা হয় যে তার পূর্বপুরুষগণ তুর্কি জাতিভুক্ত ছিলেন। খানজাহান আলির প্রাথমিক শিক্ষা তার পিতার কাছে শুরু হলেও তিনি তার মাধ্যমিক শিক্ষা গ্রহণ করেন দিল্লিস্থ বিখ্যাত অলিয়ে কামিল পীর শাহ নেয়ামত উল্লাহর কাছে। তিনি কুরআন, হাদিস, সুন্নাহ ও ফিকহ শাস্ত্রের উপর গভীর জ্ঞানার্জন করেন।
ইসলাম প্রচার
খানজাহান আলি ১৩৮৯ খ্রিষ্টাব্দে সেনা বাহিনীতে সেনাপতির পদে কর্ম জীবন আরম্ভ করেন। অতি অল্প সময়ের মধ্যেই প্রধান সেনাপতি পদে উন্নীত হন। ১৩৯৪ এ মাত্র ২৬/২৭ বছর বয়সে তিনি জৈনপুর প্রদেশের জাবিতান (গভর্নর) পদে যোগ দেন। পরবর্তীতে সুলতান খানজাহানের নেতৃত্বে ৬০,০০০ সুশিক্ষিত অগ্রবর্তী সেনাদল সহ আরও দুই লক্ষ সৈন্য নিয়ে বাংলা আক্রমণ করলে রাজা গণেশ দিনাজপুরের ভাতুরিয়াতে আশ্রয় নেন (সূত্র প্রয়োজন)। ১৪১৮ খ্রিষ্টাব্দে খানজাহান যশোরের বারবাজারে অবস্থান নেন এবং বাংলার দক্ষিণ পশ্চিম অংশে ইসলাম ধর্ম প্রচার ও প্রসার আরম্ভ করেন।
পরিবার
খানজাহানের প্রথম স্ত্রীর নাম সোনা বিবি। কথিত আছে সোনা বিবি ছিলেন খানজাহানের পির নুর-কুতুবুল আলমের একমাত্র কন্যা। খানজাহানের দ্বিতীয় স্ত্রী রূপা বিবি ওরফে বিবি বেগনি ধর্মান্তরিত মুসলমান ছিলেন। খানজাহান আলি তার দুই স্ত্রীর নাম অনুসারে সোনা মসজিদ এবং বিবি বেগনি মসজিদ নামে মসজিদ নির্মাণ করেন। তবে এই দুই স্ত্রীর নাম লোকমুখে প্রচলিত হয়েছে বলে মনে করা হয়। কারণ খান জাহান আলী ইসলামি সংস্কৃতির একজন পৃষ্ঠপোষক ও আরবি ফারসি শাস্ত্রে শিক্ষিত একজন মুসলিম সাধু ছিলেন। "সোনাবিবি ও রূপাবিবি" এ ধরনের নামকে অযৌক্তিক মনে করা হয়।
মৃত্যু
হযরত খানজাহান আলি অক্টোবর ২৫, ১৪৫৯ তারিখে (মাজারশরিফের শিলালিপি অনুযায়ী ৮৬৩ হিজরি ২৬শে জিলহাজ) ষাট গম্বুজ মসজিদের দরবার গৃহে এশার নামাজ রত অবস্থায় ৯০ বছর বয়সে মৃত্যুবরণ করেন।
তারেক সুহিমাত
তারেক সালাহ আতাল্লা সুহিমাত (২৩ সেপ্টেম্বর ১৯৩৬ – ২১ জুলাই ২০১৪) একজন বিশিষ্ট জর্ডানের চিকিৎসক, কিডনি বিশেষজ্ঞ, সামরিক প্রধান ছিলেন। তিনি দক্ষিণ জর্ডানের ঐতিহাসিক শহর আল-কারাকে জন্মগ্রহণ করেন। সুহিমাত আম্মানের বিদ্যালয়ে অধ্যয়ন করতেন এবং যুক্তরাজ্য ও যুক্তরাষ্ট্রের বিভিন্ন বিশ্ববিদ্যালয়ে ঔষধীর উপর পড়াশুনা করেন। তিনি জর্ডানের সেনাবাহিনীতে যোগদান করেন যেখানে তিনি জেনারেল পদে উত্তীর্ণ হন। তিনি একই সাথে সরকারী পদ ও চিকিৎসালয়ে গুরুত্বপূর্ণ দায়িত্ব পালন করেন।
পরিবার
তারেক সুহিমাত এমপি সালাহ সুহিমাতের পুত্র এবং জাতীয়তাবাদী নেতা আতাল্লাহ সুহিমাতের দৌহিত্র। আতাল্লাহ সুহিমাত ১৯২৯ সালে জর্ডানের প্রথম আইন প্রণয়নকারী সংস্থার সদস্য ছিলেন। তারেক রান্ডা মুরাদকে বিবাহ করেন। তাদের তিন সন্তান আছে:
মৃত্যু
তার মৃত্যুর ঘোষণা করা হয় ২১ জুলাই ২০১৪ তে। সেসময় রমজানের ২৩ তম দিন ছিল। তাকে জর্ডানের আম্মানে সমাহিত করা হয়।
বাদুড়িয়া বিধানসভা কেন্দ্র
বাদুড়িয়া (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৯৯ নং বাদুড়িয়া বিধানসভা কেন্দ্রটি বাদুড়িয়া পৌড়সভা এবং আতুরিয়া, চাতরা, যাদুরহাটী উত্তর, বাগজোলা, জগন্নাথপুর, রঘুনাথপুর, যাদুরহাটি দক্ষিণ, বাজিতপুর, জসিকানী আটঘরা, চন্ডিপুর, নয়াবস্তিয়া মিলানি এবং সাইস্তানগর -২ গ্রাম পঞ্চায়েত গুলি বাদুড়িয়া সমষ্টি উন্নয়ন ব্লক এর অন্তর্গত।
বাদুড়িয়া বিধানসভা কেন্দ্রটি ১৮ নং বসিরহাট লোকসভা কেন্দ্রের অন্তর্গত ছিল।
২০১১
২০১১ সালের নির্বাচনে, কংগ্রেসের কাজী আব্দুল গফফর তার নিকটতম প্রতিদ্বন্দ্বী সিপিআই (এম) -এর এমডি. সেলিম গায়েনকে পরাজিত করেন।
১৯৫৭-১৯৭২
কংগ্রেসের কাজী আবদুল গফ্ফর ১৯৭২ এবং ১৯৭১ সালে জয়ী হন। সিপিআই (এম) -এর মীর আব্দুস সৈয়দ ১৯৬৯ সালে জয়ী হন। কংগ্রেসের কাজী আবদুল গফফর ১৯৬৭ সালে জয়ী হন। কংগ্রেসের এমডি. জিয়াউল হক ১৯৬২ এবং ১৯৫৭ সালে জয়ী হন। এর আগে বাদুড়িয়া আসনটি ছিল না।
ইমহোটেপ
right|thumb|220px|ইমহোটেপের মুর্তি
ইমহোটেপ (ইসহোটেপ নামের অর্থ হল, ”যে শান্তি নিয়ে এসেছেন বা শান্তিতে এসছেন।” মিশরের জোসেরের পিরামিডের স্থপতি। পরবর্তীকালে প্রাচীন মিশরে ইমহোটেপ দেবতার স্থান লাভ করেন। তিনি মিশরের শাসক ফারাওদের চ্যান্সেলর হিসাবে নিয়োজিত ছিলেন। তিনি সূর্য দেবতা রা এর মন্দিরের প্রধান পুরহিত ছিলেন। তাকে ইতিহাসের প্রচীনতম স্থপতি, প্রকৌশলী ও চিকিৎসক হিসাবে বিবেচনা করা হয়। Hesy-Ra এবং Merit-Ptah নামে আরো দুইজন চিকিৎসক কাছাকাছি সময়ে বর্তমান ছিলেন। তার পূর্ণ খেতাবের তালিকাটি হল, মিশরের রাজার আচার্য়্য,  উচ্চ মিশরের প্রথম (বা প্রধান) চিকিৎসক, মহান রাজপ্রসাদের প্রধান প্রশাসক, Heliopolis এর প্রধান পুরহিত, নির্মানকারী, প্রধান সূত্রধর, প্রধান ভাস্কর, এবং প্রধান পাত্র নির্মানকারী।
প্রাচীন মিশরে রাজপরিবারের বাইরে সাধারণ মানুষদের মধ্য থেকে যে অল্পকয়েকজনকে মৃত্যুর পর বিশেষ মর্য়াদা দেয়া হয়েছিল, তিনি তাদের অন্যতম ছিলেন। ইমহোটেপের নিজের নির্মিত সমাধিটি অত্যন্ত গোপন রাখা হয়েছিল এবং এখন অবধি তা আকিষ্কার করা সম্ভব হয়নি। অধিকাংশের মতে তার সমাধি সাক্কারার কোথাও লুক্কায়িত আছে।
নিকোলাস কোপার্নিকাস
তার মৃত্যুর কিছুদিন আগে কোপারনিকাস তার বই (দি রেভলিউসনিবাস অরবিয়াম কোয়েলেস্তিয়াম) বইটি প্রকাশ করা হয়। এই বইটি বিজ্ঞানের ইতিহাসের বড় একটি ভুমিকা পালন করে। এছাড়াও কোপারনিকান বিপ্লবের সৃষ্টি এবং বৈজ্ঞানিক বিপ্লবে অনেক গুরুত্বপূর্ণ অবদান রাখে।
কোপারনিকাসের জন্ম এবং মৃত্যু একই জায়গা রয়েল প্রুশিয়াতে যেটি ১৪৬৬ সাল পর্যন্ত পোল্যান্ড সম্রাজের অন্তর্ভুক্ত ছিল। তিনি একাধারে গণিতবিদ, জ্যোতির্বিদ, পদার্থবিদ, আধুনিক পণ্ডিতবিদ, অনুবাদক, গভর্নর কূটনীতিক এবং অর্থনীতিবিদ ছিলেন। ১৫১৭ সালে তিনি অর্থের একটি পরিমাণ তত্ত্ব বের করেন যাকে অর্থনীতির প্রধান ধারণা বলা যায়। এছাড়াও ১৫১৯ সালে তিনি অর্থনীতির একটি সূত্র প্রদান করেন যা পরবর্তীতে গ্রিসমের সূত্র নামে পরিচিত।
জীবনী
নিকোলাস কোপার্নিকাস ১৪৭৩ সালের ১৯ শে ফেব্রুয়ারি পোল্যান্ড সম্রাজ্যের রয়েল প্রুসিয়া প্রদেশের থর্ন (আধুনিক তোরন) শহরে জন্মগ্রহণ করেন। তার বাবা কারাকোর একজন বণিক ছিলেন এবং তার মা ছিলেন তোরনের একজন ধনী বণিকের কন্যা। নিকোলাস চার ভাই বোনের মধ্যে সবার চেয়ে ছোট ছিলেন। তার বড় ভাই এন্দ্রু ফ্রনবার্গের একজন অগাস্টিয়ান কেনন ছিলেন। তার বড় বোনের নাম ছিলো বারবারা, তার মায়ের নামের সাথে মিলিয়ে। তার বোন ছিলো একজন মঠবাসিনী বা সন্নাসী। তিনি ১৫১৭ সালে মারা যান। কোপার্নিকাসের আরেক বোন ক্যাথরিন যিনি কিনা তোরনের ব্যবসায়ী এবং শহরের কাউন্সিলর বার্থেল গার্টনারকে বিয়ে করেন। তাদের পাঁচ জন সন্তান ছিল। কোপার্নিকাস মৃত্যুর আগ পর্যন্ত তার বোনের সন্তানদের দেখাশোনা করেছেন। কোপার্নিকাস কোন বিয়ে করেননি এবং তার কোন সন্তান ছিলো না। তবে ১৫৩১ থেকে ১৫৩৯ সাল পর্যন্ত তার আনা সিলিং নামে এক গৃহকর্মীর সাথে সম্পর্ক ছিলো।
পিতার পরিবার
কোপার্নিকাসের পিতার পরিবারের আদিনিবাস ছিল নেয়াসের কাছে সিলেসিয়া নামক একটি গ্রামে। তবে গ্রামের নাম পরবর্তিতে বিভিন্ন কারণে বিভিন্ন ভাবে পরিবর্তিত হতে থাকে, যেমন- কপার্নিক, কোপার্নিস, কোপের্নিক এবং আজ তা কোপের্নিকি নামে পরিচিত। ১৪ শ শতাব্দীতে পরিবারটি সিলেসিয়া শহর থেকে পোল্যান্ডের রাজধানীর দিকে আসতে শুরু করে। প্রথমে কারাকাও এরপর তারা তোরণে চলে আসে। বাবা নিকোলাস সম্ভবত জনের(দাদা) বড় ছেলে ছিলেন যিনি কারাকাও থেকেই এসেছিলেন।
নিকোলাস নামটি তার পিতার নামেই নামকরণ করা হয় যিনি কিনা তামার ব্যবসায় প্রথমবারেই চমক প্রদান করেছিলেন। যার বেশিরভাগই দানজিগ এলাকাতে বিক্রি হয়। তিনি(কোপার্নিকাসের বাবা) ১৪৫৮ সালে কারাকাও থেকে তোরণে চলে আসেন। তোরন, ভিস্তুলা নদীর তীরে অবস্থিত, যেখানে দীর্ঘ ১৩ বছর যুদ্ধ হয়েছিলো। কারণ, পোল্যান্ড ও প্রাদেশিক কয়েকটি রাজ্য ও পুরুশীয়ান শহরের একটি জোট অঞ্চলের নিয়ন্ত্রণের জন্য টিউটোনিক আদেশের বিরুদ্ধে লড়াই করছিলো। এই যুদ্ধে হেনসেয়াটিক শহরেগুলোর মত দানজিগ এবং তোরণও পোলিশ রাজাকে(ক্যাসিমির, জাগলোন) সমর্থন করেছিলো, যারা এই শহরের ঐতিহ্য ও স্বাধীনতা রক্ষায় শপথ নিয়েছিলো যা ছিলো টিউটোনিক আদেশের বিরুদ্ধে।
নিকোলাসের বাবাও রাজনীতিতে জড়িয়ে পড়েন এবং পোল্যান্ড ও টিউটোনিক আদেশের বিরুদ্ধের শহরগুলোকেও সমর্থন করে যান। ১৪৫৪ সালে তিনি পোল্যান্ডের কার্ডিনাল জাবিগাইড ওলিসনিক এবং পুরুশীয়ান শহরের মধ্যকার যুদ্ধ ঋণ পরিশোধের মধ্যস্থতা করেন। থর্নের দ্বিতীয় পর্বের চুক্তি(১৪৬৬) অনুযায়ী টিউটোনিক আদেশ আনুষ্ঠানিকভাবে পশ্চিম প্রদেশের সমস্ত দাবী প্রত্যাখান করে। কোপার্নিকাসের বাবা ১৪৬১ হতে ১৪৬৪ সালের মধ্যে জ্যোতিবিজ্ঞানী বারবারা ওয়াটজেনরোদেকে(কোপার্নিসের মা) বিয়ে করেন। ১৪৮৩ সালে তিনি(পিতা) মৃত্যুবরণ করেন।
মাতার পরিবার
লুকাস ওয়াটজেনোরদে টিউনিক নাইটের বিরুদ্ধে ছিলে। ১৪৫৩ সালে তিনি গ্রাউডুনেজেব তোরনের প্রতিনিধিত্ব করেন ও তাদের বিরুদ্ধে বিদ্রোহের পরিকল্পনা করেন। তের বছরের যুদ্ধের সময় তিনি প্রুশিয়ার শহরগুলোকে সমর্থন করেন তার সামর্থ্য অনুযায়ী সাহায্য করে এবং পরে তোরন ও দানজিগের রাজনীতিতে সরাসরি যোগদান করেন। তিনি লাসিন এবং মাওবার্কে সরাসরি যুদ্ধে লিপ্ত হন। তিনি ১৪৬২ সালে মারা যান। লুকাস ওয়াটজেনরদে জুনিয়র, কোপার্নিকাসের মামা পৃষ্ঠপোষকতা করেন। তিনি কারাকাও বিশ্ববিদ্যালয়ে লেখাপড়া করেন। এছাড়াও কলগনে এবং বলগনাতেও পড়ালেখা করেছিলেন। তিনি টিউটরনিকের আদেশের বিরুদ্ধে ছিলেন।
এজন্য তার গ্রান্ডমাস্টার তাকে শয়তান বলে উল্লেখ করেন। ১৪৮৯ সালে তিনি রাজা কাসিমির(৬) এর পছন্দের বিরুদ্ধে ওয়ার্মিয়ার বিশপ নির্বাচিত হন যেখানে রাজা তার নিজের পুত্রকে বসাতে চেয়েছিলেন। তিন বছর পর কাসিমির(৬) এর মৃত্যু পুর্ব পর্যন্ত ওয়াটজেনোরদের ঝগড়া হয়। এরপর ওয়াটজেনোরদে জুনিয়র তিন সফল পোলিশ শাসকের সাথে ভাল সম্পর্ক গড়ে তোলেন। তারা হলেন জন(প্রথম) আলবার্ট, আলেকজান্ডার জাগলিন এবং সিগমুয়েড(প্রথম)। তিনি প্রত্যেক শাসকের খুব ভাল বন্ধু ছিলেন এবং প্রধান উপদেষ্টা হিসেবেও কাজ করেন। তার প্রভাবের ফলে ওয়ার্মিয়া এবং পোল্যান্ডের মধ্যকার সম্পর্ক আরও শক্তিশালী হয়। তিনি ছিলেন তৎকালীন সময়ের ওয়ার্মিয়ার ধনী এবং প্রভাবশালী ব্যক্তি। তিনি কোপার্নিকাসের শিক্ষাজীবনে এবং কর্মজীবনে অনেক সাহায্য করেন।
ভাষা
কোপার্নিকাস ল্যাটিন ও জার্মান ভাষায় সমান দক্ষ ছিলেন। তিনি পোলিশ, গ্রীক এবং ইটালিয়ান ভাষাতেও কথা বলতে পারতেন। তবে তিনি কাজ করেছেন বেশিরভাগ ল্যাটিন ভাষায়। কারণ, তখনকারদিনে ইউরোপের শিক্ষাপ্রতিষ্ঠানগুলোতে ল্যাটিন ভাষা ব্যবহৃত হত। এছাড়াও ল্যাটিন, রোমান ক্যাথলিক চার্চে ও পোল্যান্ডের রাষ্ট্রীয় আদালতের প্রধান ভাষা ছিল। আর এভাবেই ল্যাটিন ভাষায় চার্চ এবং পোলিশ শাসকদের সাথে নিকোলাসের যোগাযোগ ছিল। কোপার্নিকাসের লিখা কিছু তথ্য প্রমাণ জার্মান ভাষায় ও আছে। এই বিষয়টি জার্মানির দর্শন বিভাগের অধ্যাপক মার্টিন ক্যারিয়ার উল্লেখ করেন। কারণ হলো কোপার্নিকাসের স্থানীয় ভাষাও ছিল জার্মান।
কোপার্নিকাস খুব ভালো জার্মান বলতে পারতেন তার অন্যতম কারণ হলো তিনি জার্মান ভাষাভাষী একতি গ্রামে জন্মগ্রহণ করেন। ১৪৯৬ সালে তিনি যখন বলগনা বিশ্ববিদ্যালয়ে পড়ছিলেন তখন তিনি জার্মান ভাষার একটি দলে(সংগঠনে) যোগদান করেন। ১৪৯৭ সালের সংবিধান অনুযায়ী এই সংগঠনটির সদস্য তারাই হতে পারতেন যাদের মাতৃভাষা ছিল জার্মান। যাই হোক, ফরাসি দর্শবিদ আলেকজান্দ্রে কোয়রের মতে, কোপার্নিকাস নাটিও সংগঠনে জার্মান ভাষা জানতো বলে যোগদান করেনি বরং সে নিজেকে জার্মান ভাবত তাই যোগ দিয়েছিলো। তখন প্রুশিয়া এবং সিলেসিয়া থেকে নিয়মিত ছাত্র শ্রেনীভুক্ত করা হতো যা জার্মান ভাষাভাষী শিক্ষার্থীতের জন্য জাতিগতভাবে গর্বের ছিলো।
নাম
কোপার্নিক হল বংশীয় উপাধি। এই কপার্নিগ নাম ১৩৫০ সালে কারাকাও থেকে সংগ্রহ করা হয়। ১৮৪৫ সালের পূর্বে সিলেসিয়া এর ডিচি অব নাইসা গ্রামের লোকদেরকে কোপের্নিগ বলা হতো। ১৪৯৩ সালে দি নুরেমবার্গ ক্রোনিকল প্রকাশিত হয় যেখানে বলা হয় গ্রামের মানুষের স্থানীত মাতৃভাষা ছিল পোলিশ। ১৩৮৬ সালে নিকোলাস কোপার্নিকাসের প্রপিতামহ কারাকাওতে নাগরিকত্ব লাভ করে বসবাস করতে শুরু করে। বর্তমান কপার্নিকি নামটি মূলত এসেছে জার্মান কপার এবং পোলিশ অর্থ ডিল(কপার) হতে। নিক এবং বহুবচন নিকি যা পোলিশ শব্দে বিশেষ্য হিসেবে কাজ করে। সেই সময়ের মধ্যে সাধারণ হিসাবে, উভয় শীর্ষস্থানীয় এবং উপাধির বানানে ব্যাপকভাবে পরিবরতন হয়েছে। কোপার্নিকাস এসব ব্যাপারে অনেকটা উদাসীন ছিলেন।
তার শৈশবের সময় ১৪৮০ সালে তোরনে একবার তার বাবার নাম নিকোলাস কোপেরনিইগক সংগ্রহ করা হয়। কারাকাওতে তিনি ল্যাটন ভাষায় নিজের নাম নিকোলাস, নিকোলাসে পুত্র নিবন্ধন করেন। ১৪৯৬ সালে তিনি নাটিও জার্মান সংগঠনে তার নাম ডমিনাস নিকোলাস কোপার্নিক নিবন্ধন করেন। পাদুয়াতে তিনি নিজের নাম নিকোলাস কোপার্নিক স্বাক্ষর করলেও পরে তা কোপার্নিকাসে পরিবর্তন করেন। ল্যাটিন ভাষায় Coppericus লিখার সময় তিনি প্রথমে দুইটি “P” ব্যবহার করতেন, কিন্তু পরবর্তীতে তিনি একটি “P” ব্যবহার করেন। তার গ্রন্থ “দি রিভলিউশনিবাস” এর শিরোনামে “নিকোলাই কোপার্নিকি” উল্লেখ করা হয়।
পোল্যান্ড
নিকোলাস কোপার্নিকাসের বাবার মৃত্যুর পর তার মামা লুকাস ওয়াটজেনোরোদের ইয়ং নিজে তার সকল দায়িত্ব নেন এবং তার শিক্ষা ও কর্মজীবনের দায়িত্বও নিজের কাধে তুলে নেন। ওয়াটজেনোরোদে পোল্যান্ডের সকল জ্ঞানীলোকদের সাথে সম্পর্ক রেখেছিলেন এবং তাদের মধ্যে এক বন্ধু ছিলো ইতালিয়ান বংশোদ্ভুত এক প্রভাবশালী ফিলিপ বোনাক্রসি। কোপার্নিকাসের শৈশবের পড়ালেখার কোন প্রমাণাদি পাওয়া যায়নি। তবে কোপার্নিকাসের জীবনী লেখক মনে করেন যে, ওয়াটজেনরোদে তোরনে তাকে প্রথমে সেন্ট জন বিদ্যালয়ে পাঠিয়েছিলেন।
আর্মিটাজের মতে তিনি পরে ক্যাথোড্রল বিদ্যালয়ে ভর্তি হন যা পরবর্তিতে কারাকাও বিশ্ববিদ্যালয়ে ভর্তি হতে সাহায্য করে। ১৪৯৩-৯৪ সালের শীতকালীন সেমিস্টারে তার ভাই এন্ড্রুর সাথে কারাকাও বিশ্ববিদ্যালয় শুরু করেন। কোপার্নিকাস কলা বিভাগে ভর্তি হন (১৪৯১-১৪৯৫)। জান ব্রোজেকের মতে কোপার্নিকাস আলবার্ট ব্রুজসকির(যিনি এরিস্টটলীয় দর্শন এর শিক্ষক ছিলেন) ছাত্র ছিলেন। কোপার্নিকাস তার কারণে জগ ভন পিউবাগাস এর “থিউরিকা নোভা প্লান্টারাম” পড়েছিলেন। তিনি সব ধরনের জ্যোতির্বিদ্যা সম্পর্কিত ক্লাস করতেন। এদের মধ্যে বার্নাড অব বিস্কুপে, ওজচিক ক্রিপা, অন্যতম। এছাড়াও জান অব গ্লোগো, মাইকেল রোকলা, ওজচিকনিউই এবং মারচিন বেলিকার জ্যোতির্বিদ্যার ক্লাসে অংশগ্রহণ করতেন। কোপার্নিকাসের কারাকাও বিশ্ববিদায়লয় তাকে গাণিতিক জ্যোতির্বিদ্যা সম্পর্কে জ্ঞান দিয়েছিল। এর অধ্যে অন্তর্ভুক্ত ছিলো গণিত, জ্যামিতি, জ্যামিতিক অপটিক্স, মহাজাগতিক, ত্বাত্তিক এবং গণনীয় জ্যোতির্বিদ্যা। এছাড়াও তিনি দর্শন এবং এরিস্টটল ও আহমদ ইবনে রুশদের লিখিত প্রাকৃতিক বিজ্ঞান সম্পর্কে খুব ভালো জ্ঞান লাভ করেন, যা তাকে তার ভবিষ্যত এর কোপার্নিকাস তত্ত্ব তৈরীতে খুবই গুরুত্বপূর্ণ ভূমিকা পালন করে। কোপার্নিকাস তার কারাকাও বিশ্ববিদ্যালয় জীবনে বিশবিদ্যালয়ের শ্রেনীকক্ষ এবং স্বাধীনভাবে বই পড়ে সকল জ্ঞান অর্জন করেছিলেন। তিনি ইউক্লিড, হালি আবেনরাগেল, আলফানসে টেবলস, জোহানেস রেজিওমোনটাস সকল মহান ব্যক্তিদের বই পড়ে শেষ করেন। কিন্তু ১৬৫০ সালে সুইডিশ দেলেগু যুদ্ধে এসব নিয়ে কারাকাও থেকে নিয়ে আসা হয়। বর্তমানে বইগুলো আপসালা বিশ্ববিদ্যালয়ের গ্রন্থাগারে আছে।
১৪৯৫ সালে ক্রাকোভে পড়ালেখা শেষ না করে হটাৎ করেই মামা ওয়াতজেনরদের কাছে চলে আসেন। তার মামা ১৪৮৯ সালে ওয়ারমিয়ার বিসপ  নির্বাচিত হন। অজানা কারণেই  ওয়াটজেনোদে তার দুই ভাগিনাকে ইতালির ক্যাননে আইন পরতে পাঠিয়ে দেন। ধারণা করা হয় এতে করে তাদের ভবিষ্যৎ উন্নতি এবং ওয়ারমিয়াতে তাদের প্রভাব বিস্তারের জন্যই এমন করা হয়। ১৪৯৬ সালের মাঝামাঝি তিনি অধ্যাপক চ্যান্সেলর জেরির সাথে ওয়ারমিয়া ত্যাগ করেন যিনি ইতিমধ্যে ইতালি যাচ্ছিলেন। অক্টোবর মাসে তিনি বলগ্নাতে আসেন। এর কয়েকমাস পর ১৪৯৭ সালে তিনি সেখানকার বিশ্ববিদ্যালয়ের নিবন্ধন করেন যেখানে সিলিয়া,প্লিসিয়া ও অন্যান্য জাতীয়তার ছাত্রদের পাশাপাশি পোলিশ ছাত্রদেরও ভর্তি করা হয়।
ইতালি
প্রক্সি দ্বারা ১৪৯৭ সালের ২০ অক্টোবর কোপারনিকাসকে আনুষ্ঠানিকভাবে সফল ঘোষণা করা হয়। যদিও ২ বছর আগেই ওয়ারমিয়ার ক্যাননরিতে তিনি সফল হন। ১৫০৩ সালের ১০ জানুয়ারী পাদুয়াতে একটি ডকুমেন্ট এর জন্য তিনি সিলেসিয়ার বহেমিয়াতে একটি চার্চের কর্মভারহীন পদ লাভ করেন। ১৫০৮ সালে ২৯ নভেম্বর তার সফলতার জন্য তাকে আর একটি পদ দেয়া হলেও পরবর্তীতে তার কর্মজীবনে ব্যস্ততার জন্য তিনি এই পদ থেকে সরে যান। এটা স্পষ্ট নয় যে তাকে  কখনও যাজক হিসাবে নিয়োগ দেয়া হয়েছিলো। তবে এডওয়ার্ড রসেন দাবি করেন যে কোপারনিকাস নিজে কখনো যাজক ছিলেন না। তবে তিনি একটি ছোট আদেশ গ্রহণ করেছিলেন। ক্যাথলিক এনসাইক্লোপেডিইয়া প্রস্তাব করে যে ১৫৩৭ সালে নিকোলাস ওয়ারমিয়ার এপিসপালের আসনটির চারজন প্রার্থীর একজন ছিলেন।
১৪৯৬ সালের শেষ থেকে ১৫০১ এর শুরু প্রায় তিন বছর বলগ্নাতে থাকাকালীন সময়ে কোপারনিকাস নিজেকে আইন পরার জন্য নিজেকে উৎসর্গ করেন। তিনি মাত্র ৭ বছরে ডক্টরেট ডিগ্রি লাভ করেন। ১৫০৩ সালে তিনি ২য় বারের মত ইতালিতে ফিরে আসেন এবং মানবিক বিভাগ নিয়ে পড়ালেখা শুরু করেন। তিনি সম্ভবত ফিলিপ বেরোওলজে, এন্টোনিও উরসও, কর্ডও, গিওভানি, গারজানি, আলোসান্দ্র অচিলিনের মত শিক্ষকদের বক্তব্য শুনতে শ্রেণীকক্ষে যেতেন এবং পাশাপাশি জ্যোতিবিদ্যাও পড়াশোনা শুরু করেন। তিনি তখনকার বিখ্যাত জ্যোতির্বিজ্ঞানী ডোমেনিকা মারিয়া নভেরা দে ফেরেরার সাথে পরিচিত হন এবং তার সহকারী হিসাবে যোগদান করেন। কোপারনিকাস জর্জ ভন পেয়ারবাখ এবং জহানেস রিজিওমন্তানুস (ভেনিস ১৪৯৬) এর এপিতস অফ দি আলমাগেস্ত বইটি পড়ার মাধ্যমে নতুন ধারণার উন্নতি সাধনের চেষ্টা করেছিলেন। তিনি টলেমীর তত্তের ভিত্তিতে চাদের গতিপথের নির্দিষ্ট বিশ্লেষণ সম্পর্কে তার পর্যবেক্ষণ যাচাই করেন। ১৪৯৭ সালে ৯ মার্চ বলগ্নার আলেদবারনে একটি অলৌকিক ঘটনা লক্ষ্য করেন। সেটি হল চন্দ্র নক্ষত্রপুঞ্জের সবচেয়ে উজ্জ্বল নক্ষত্র।
কোপারনিকাসের মানবতাবাদী ক্রমবর্ধমান সন্দেহের অন্যতম কারণ হল তিনি গ্রীক এবং ল্যাটিন উভয় লেখকগণের বই ঘনিষ্ঠভাবে পর্যবেক্ষণ করেছেন। (পিথাগোরাস, প্লুটো, সামোস, সিসিরও, ক্লেমেদিস, ফিললাস) যখন তিনি পাদুয়াতে ছিলেন। তিনি প্রাচীন জ্যোতির্বিজ্ঞান , মহাজাগতিক এবং ক্যালেন্ডার সিস্টেম বিভক্ত ঐতিহাসিক তথ্য জেনে জ্ঞান লাভ করছেন।